OzLabs/hebrew-wiki-articles huggingface dataset:
ג'קספטיקאיי

שון ויליאם מקלאקלין (באנגלית: Seán William McLoughlin; נולד ב-7 בפברואר 1990) המוכר בכינויו ג'קספטיקאיי (באנגלית: JackSepticEye), או רק ג'ק, הוא גיימר ופרשן משחקי וידאו אירי ביוטיוב, ידוע בעיקר על ידי סדרת סרטוני ה"בואו נשחק" (כאשר הוא מרבה לצעוק) ובגלל הולוגים שלו.

מקלאקלין התחיל את קריירת היוטיוב שלו בשנת 2012. הוא מציג את ערוצו עם השותף הבדיוני שלו, סאם- עין "מזוהמת" ירוקה עם זנב. נכון ל-8 במרץ 2023, לערוץ יש יותר מ-29 מיליון משתמשים רשומים, סך הכל 5,057 סרטונים שפורסמו, יותר מ-15.9 מיליארד צפיות כוללות, כאשר הסרטון הנצפה ביותר קיבל 102.64 מיליון צפיות<ref></ref> והוא מדורג במקום ה-1 ברשימת הערוצים עם הכי הרבה רשומים באירלנד. שון היה מנחה משנה באירוע ה-South by Southwest במרץ 2016.

==חייו האישיים==
מקלאקלין נולד בעיירה את'לון שבאירלנד.
הוא היה מתופף לשעבר של להקת רוק כבד אינדית בשם "מורם אל הקרקע - Raised to the Ground" שהיו פעילים בזמן שהיה בקולג'.
אחד האחים הגדולים שלו, מלקולם מקלאקלין הוא סופר.
בשנות ה-2000 המאוחרות, הוא סיים את לימודיו בתיכון עם תואר מוזיקה וטכנולוגיה בנוסף תואר של מלונאות.
סביב תחילת שנת 2010, מקלאקלין נשר מהמכללה לאחר שנתיים, אבל לאחר פגישה עם אדם באתר Interpals, הוא החליט ללכת ללמוד אנגלית.
הוא סיים את הקולג' סביב 2014, אותה שנה בה הערוץ שלו הגיע למיליון משתמשים רשומים.

מקלאקלין היה בעבר במערכת יחסים עם Wiishu, יוטיוברית ואמנית. כיום הוא יוצא עם אוולין סמולדרס (Evelien Smolders), יוטיוברית ושדרנית טוויץ' הולנדית. הם מתגוררים ביחד בעיר בשם ברייטון, ליד לונדון שבאנגליה.

==קריירת היוטיוב==
מקלאקלין הצטרף לראשונה ליוטיוב ב-24 בפברואר 2007, בשם Jacksepticeye.
הוא החל ליצור סרטוני "בואו נשחק" של Far Cry 3 ו-Dark Souls. הסרטונים הישנים ביותר שלו נחשבים ל"רגועים" באופן משמעותי מהסרטונים החדשים שלו, וזאת הסיבה שהוא מחשיב את עצמו ל"פרשן משחקי הווידאו האנרגטי ביותר ביוטיוב". הפריצה שלו קרתה ב-2013 כשפיודיפאי הזכיר אותו בסרטון. הודות לכך, מספר המנויים ל-Jacksepticeye זינק מ-2500 ל-15000 בתוך 4 ימים.
הוא קיבל את הכינוי "ג'ק" בעיקר מאמו, ולאחר מכן מחבר, שהיה קורא לו כך כשהיה צעיר. אותו חבר החל לקרוא לו "ג'ק עין מזוהמת", לאחר שנחתך בעין בטעות ממשקפיים של חבר בתאונה שקרתה כאשר הם שיחקו כדורגל. לדבריו, הפצע דימם במשך די הרבה זמן והזדהם אחרי כמה שבועות, ומכאן השם "ג'ק עין מזוהמת".
למקלאקלין יש סדרות משחקים שונות, כשבדרך כלל כל פרק מרווח בכ-3–5 ימים אחד מהשני. לאחרונה החל לארח בסרטוניו חברים מיוטיוב כמו מארקיפלייר ופיודיפאי. בשנת 2015 הקליט קולות דיבוב לדמותו שלו בשביל משחק המחשב והפלאפון- "PewDiePie: The Legend of the BroFist" של כוכב היוטיוב פיודיפאי יחד עם יוטיוברים אחרים כמו מארקיפלייר וסינמונטוסטקן. למקלאקלין יש שתי סדרות תמידיות. אחת מתוך שתי הסדרות היא "קורא את תגובותיכם" שבו הוא קורא את תגובות המשתמשים מרשתות חברתיות שונות ועונה להם. הסדרה השנייה היא ולוגים, שבהם הוא בדרך כלל מדבר על חייו האישיים, או על אקטואליה הקשורה לערוץ. רוב הסרטונים כוללים שפה בוטה.
הערוץ החל לגדול לראשונה בספטמבר 2013, ועד היום גדל בצורה מהירה למדי.

בשנת 2022 דורג במקום ה־15 ברשימת יוצרי התוכן המרוויחים ביותר של פורבס, עם רווחים של כ־16.8 מיליון דולר בשנת 2021.<ref></ref>

== קישורים חיצוניים ==

* 

* [http://therealjacksepticeye.tumblr.com/ ג'קספטיקאיי] בטמבלר

== הערות שוליים ==

קטגוריה:יוטיוברים
קטגוריה:בלוגרים אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1990
לאנדנאומאבוק

כתב היד של לאנדנאומאבוק]] 
לאנדנאומאבוק (באיסלנדית: Landnámabók, מילולית: "ספר היישובים") היא עבודה היסטורית איסלנדית בכתב יד, שמתארת את ההתיישבות הנורדית באיסלנד החל מהמאה ה-9 ואת תולדות משפחות המתיישבים עד המאה ה-12. 

ישנם חוקרים, המייחסים את כתיבתה לכרוניקאי האיסלנדי ארי ת'ורגילסון (1148-1067). חוקרים אחרים סבורים, שמדובר באוסף של מסמכים, שקובצו בזמני ההתכנסויות של ראשי המשפחות האיסלנדיות בת'ינגות (þing) — אסיפות עם. לאנדנאומאבוק היא המקור החשוב ביותר הן להיסטוריה הקדומה של איסלנד והן לגנאלוגיה של העם האיסלנדי.

לאנדנאומאבוק כוללת חמישה חלקים ומעל 100 פרקים. בחלק הראשון מסופר על גילויה של איסלנד על ידי הנורדים. שאר חלקי העבודה מונים את המתיישבים באי לפי הסדר הגאוגרפי של נחלותיהם, כאשר התיאור מתחיל במערב ומסתיים בדרום.

בלאנדנאומאבוק נמנים שמותיהם של 435 גברים, רובם ממוצא נורווגי, שהיו הראשונים להתיישב באי בשנים 930-874. בנוסף, מסופר היכן כל אחד מהם התיישב, מצוינים גבולות נחלתו (היישובים), מי היו אבותיו, וצאצאיו עד המאה ה-12. מרבית המתיישבים מגל ההגירה הראשון, הקימו נחלות בדרום-מערב ובצפון האי.

בסך הכל, העבודה מתארת מעל 3,000 בני אדם ו-1,400 יישובים. היא כוללת אירועים חשובים בחיי המתיישבים — כציבור וכמשפחות — במאות ה-11-9. לפעמים, לתיאורים הגנאלוגיים וההיסטוריים, נלווים אנקדוטות.

==הגרסאות ששרדו==

לאנדנאומאבוק שרדה עד ימינו בחמישה כתבי יד:

*סטורלובוק (Sturlubók), שנערכה על ידי סטורלה ת'ורדארסון בין השנים 1280-1275. הגרסה היחידה, שהשתמרה במלואה
*האוקסבוק (Hauksbók), שנערכה על ידי האוק ארלנדסון בין השנים 1308-1306. מבוססת על סטורלובוק ועל גרסה נוספת, אבודה, של סטירמיר קאוראסון
*מלאבוק (Melabók), שנערכה בשנת 1313. השתמרה בצורה המקוטעת ביותר בין הגרסאות — על גבי שתי פיסות קלף, אך נחשבת לגרסה הנאמנה ביותר למקור
*ת'ורדארבוק (Þórðarbók), שנערכה במאה ה-17 על ידי ת'ורדור יונסון
*סקארדסאורבוק (Skarðsárbók), שנערכה בשנת 1636 על ידי ביורן יונסון

==קישורים חיצוניים==

* 

קטגוריה:ספרות איסלנדית
קטגוריה:איסלנד: היסטוריה
מגדל המים של בני ברק

מגדל המים של בני ברק נמצא על נקודה גבוהה בעיר ברחוב חזון איש קרוב לגבולה של העיר עם רמת גן, סמוך לשם נמצא בית הקברות שומרי שבת של בני ברק. 

מגדל המים נמצא במרכז גן שעשועים שקרוי על שמו, ומתנשא מעל בתי האזור, המגדל בנוי בטון חשוף בסגנון ברוטליזם מודרני ובעל קווים ישרים ואחידים, המגדל מהווה אחד מסמלי של העיר ואף הוא הופיע על סמליל מיתוג של העיר לקראת 90 שנה לבני ברק. את המגדל תכנן האדריכל ישראל קשטן שכיום משמש בתור מהנדס העיר. המגדל נמצא בשימוש של מי-ברק, תאגיד המים של בני ברק.

קטגוריה:בני ברק: מבנים
בני ברק
אורלי מנור

אורלי מנור (נולדה ב-14 בינואר 1952) היא ביו-סטטיסטיקאית ישראלית, פרופסור אמריטה בפקולטה לרפואה באוניברסיטה העברית, העוסקת בחקר פערים חברתיים בבריאות.

==ביוגרפיה==
אורלי מנור היא בעלת תואר ראשון בכלכלה וסטטיסטיקה ותואר שני בסטטיסטיקה באוניברסיטה העברית בירושלים. בשנת 1985 היא קיבלה תואר דוקטור בסטטיסטיקה באוניברסיטת סטוקהולם. בשנים 1986–1989 הייתה פוסט דוקטורנטית ב-London City University.

החל משנת 1990 נמנית מנור עם הסגל של בית הספר לבריאות הציבור ורפואה קהילתית, של האוניברסיטה העברית והדסה. בשנים 2009–2012 שמשה כמנהלת בית הספר. בנוסף, היא עומדת בראש התוכנית הלאומית למדדי איכות לרפואת הקהילה משנת 2010. 

בשנת 2012 קיבלה מנור דרגת פרופסור מן המניין לביוסטטיסטיקה בבית הספר לבריאות הציבור ורפואה קהילתית, האוניברסיטה העברית בירושלים והדסה. 
היא חיברה למעלה מ-150 מאמרים מדעיים, זכתה למענקי מחקר רבים, כמו גם לפרסים על היותה מרצה מצטיינת.
למשל, בשנת 2012 אורלי מנור זכתה בפרס הרקטור לחוקר ומורה מצטיין לאור התשתית האיתנה שהניחה למחקר בתחום של פערים חברתיים בבריאות.
מנור הניחה את התשתית לחקר פערים בבריאות בישראל כאשר יצרה עם עמיתים את מחקרי האורך לבחינת תמותה בישראל; היא בוחנת יחד עם עמיתים קשרים בין מאפיינים ואירועים שקרו בתחילת החיים לבין מצב הבריאות בגיל מאוחר יותר ועוסקת בחקר איכות הטיפול הרפואי.

מנור הייתה פרופ' אורחת באוניברסיטת פנסילבניה, אוניברסיטת סטוקהולם, מכון המחקר קרולינסקה ואוניברסיטת ז'נבה. היא מכהנת כיו"ר הוועד המנהל של המכון הלאומי לחקר שרותי בריאות ומדיניות הבריאות בישראל.

מנור נשואה לאיש משרד החוץ והשגריר אביתר מנור. היא אם לשני בנים וסבתא. 

==קישורים חיצוניים==

* [https://web.archive.org/web/20160729222447/http://israelhpr.org.il/1046/516.htm פרופ' אורלי מנור], באתר המכון הלאומי לחקר שרותי הבריאות ומדיניות הבריאות
מכּתביה:
* - חוברת הכנה לכנס אלי הורביץ לכלכלה וחברה 
* [https://www.youtube.com/watch?v=sAhDpyZY1G4 סקר הבריאות, ההזדקנות והפרישה בישראל/מושב שלישי] 
* [https://web.archive.org/web/20160421015836/https://medicine.ekmd.huji.ac.il/schools/publichealth/He/home/PHAlumni/Gathering2015/Documents/%D7%95%D7%90%D7%9C%D7%94%20%D7%AA%D7%95%D7%9C%D7%93%D7%95%D7%AA%2014.10.pdf תולדות בית הספר לבריאות הציבור ורפואה קהילתית], 2015
* 

==הערות שוליים==

קטגוריה:סטטיסטיקאיות ישראליות
קטגוריה:סטטיסטיקאים ישראלים
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל האוניברסיטה העברית בירושלים: רפואה
קטגוריה:נשיאי האיגוד הישראלי לסטטיסטיקה ומדע הנתונים
קטגוריה:ישראליות שנולדו ב-1952
קטגוריה:ישראלים שנולדו ב-1952
אאורל ברגלזאן

אאורל ברגלזאן
אָאוּרֵל בַּרְגְלָזָאן (ברומנית: Aurel Bărglăzan; 27 במרץ 1905 - 17 באוקטובר 1960) היה מהנדס רומני, פרופסור אוניברסיטאי וחבר מתכתב של האקדמיה הרומנית, מייסד האסכולה הרומנית למכונות הידראוליות והוגה תוכנית של תעלת דנובה-הים השחור.

ברגלזאן נולד בפורומבקו עילית בקרבת סיביו ברומניה, לכומר ניקולאה ברגלזאן ולרעייתו, מרתה. הוא למד בבלאז', בבראשוב ובסיביו ולאחר מכן התחיל ללמוד ב-1923 בבית הספר הפוליטכני של טימישוארה.

ב-1928 ערכו ברגלזאן ואוקטביאן סמיג'לסקי (Octavian Smigelschi), שניהם סטודנטים בפוליטכנית של טימישוארה, מחקר במסגרת עבודת הגמר שלהם, תחת השם "Studiul unui canal navigabil Cerna-Voda – Constanța" (מחקר על תעלת שיט מצ'רנוודה לקונסטנצה) וקבעו למעשה את הנתיב הנוכחי של התעלה.

ברגלזאן נקלט בסגל ההוראה של בית הספר הפוליטכני כאסיסטנט בקתדרה האלקטרוטכנית ואסיסטנט בקתדרה למכונות הידראוליות. מ-1936 היה למרצה, ב-1940 קיבל תואר דוקטור וב-1941 פרופסורה. ב-1947 התמנה לראש הקתדרה למכונות הידראוליות, תפקיד שהחזיק בו עד מותו. הוא היה גם דקאן הפקולטות לאלקטרומכניקה ודקאן הפקולטה למכניקה. ב-22 ביולי 1955 נבחר לחבר מתכתב באקדמיה הרומנית.

==קישורים חיצוניים==

==הערות שוליים==

קטגוריה:מהנדסים רומנים
קטגוריה:חברי האקדמיה הרומנית
קטגוריה:רומנים שנולדו ב-1905
קטגוריה:נפטרים ב-1960
אנחל אלגרי

אנחל נטליו אלגרי (בספרדית: Ángel Natalio Allegri; 26 בדצמבר 1926 - 30 בדצמבר 1981) היה כדורגלן ארגנטינאי ששיחק בעמדת הבלם בקבוצת ולס סארספילד ובנבחרת ארגנטינה ומאמן כדורגל.

אלגרי שיחק במשך כל הקריירה שלו, קריירה בת 14 שנים, בוולס סארספילד מליגת העל הארגנטינאית. הוא ערך 384 הופעות ליגה במועדון, בהן הבקיע 36 שערים, והוא נמצא במקום השלישי ברשימת שיאני ההופעות של המועדון.

בנוסף, ערך אלגרי 4 הופעות בנבחרת ארגנטינה בין השנים 1950 ו-1951.

== קישורים חיצוניים ==

* [http://www.bdfa.com.ar/jugadores-ANGEL-NATALIO-ALLEGRI-951.html סטטיסטיקות השחקן] באתר BDFA 

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ולס סארספילד
קטגוריה:כדורגלני נבחרת ארגנטינה
קטגוריה:מאמני כדורגל ארגנטינאים
קטגוריה:מאמני נואבה צ'יקגו
קטגוריה:מאמני אתלטיקו קולון
קטגוריה:ארגנטינאים שנולדו ב-1926
קטגוריה:ארגנטינאים שנפטרו ב-1981
דימתיל סולפוקסיד רדוקטז

דימתיל סולפוקסיד רדוקטז הוא אנזים המכיל מוליבדניום המזרז חיזור של דימתיל סולפוקסיד לדימתיל סולפיד. הוא מהווה רדוקטאז תחת תנאי סביבה ללא חמצן במספר בקטריות כשדימתיל סולפוקסיד מהווה מקבל האלקטרון בתגובה. במהלכה אטום החמצן נקשר למוליבדן ואז מחוזר למים.
התגובה שמואצת בעזרת האנזים
הרדוקטז לחומר הזה מיוחד לבקטריות וארכאונים. הם משמשים לזרחון חמצוני ללא חמצן ונשימה אנאורגנית של ליתותרופים על מנת לפרק אוקסיאניונים. הזירוז מתבצע על ידי העבר שני אלקטרונים ואטום חמצן אחד במהלך התגובה בה הוא נכח. האתר הפעיל כולל מוליבדן שנדיר בפעילות ביולוגית.

== המבנה הרבעוני והאתר הפעיל ==
המבנה הרבעוני של האנזים מראה ארבעה דומיינים מסביב לאתר הפעיל ו[[קופקטורים הצבועים בכתום]]
האתר הפעיל של ה[[ליגנד במצב חמצון מלא: שני ליגנדים פיראנופטרינדיתיולן, ליגנד שארית של סרין-147 וליגנד קבוצת אוקסי]]
שני כוונוני האתר הפעיל של האנזים המחוזר באופן מלא

== אופן הקטליזה ==
התהליך המוצע לקטליזה של דימתיל סולפוקסיד רדוקטז

== מיקום בתא ובקרתו ==
ב-Rhodobacter sphaeroides האנזים מהווה תת-יחידה אחת ללא צורך בקופקטורים נוספים פרט לפטרין. ב-Escherichia coli הוא ממוקם בתוך הממברנה ומורכב משלוש תת-יחידות.

הוא מבוקר בעיקר בשלב השעתוק.

== ההשפעה הסביבתית ==
התוצר של התגובה אותה מזרז האנזים: דימתיל סולפיד הוא מרכיב במחזור הגופרית. הוא מתחמצן למלחי החומצה המתאנסולפונית ומהווה גרעין היווצרות העננים מעל האוקיינוסים איפה שחסר מקור התגרענות נוסף חשוב - אבק. היווצרות העננים הוא כלי מרכזי בהגברת אלבדו ושמירה על טמפרטורת האוויר. כך שהאנזים יכול לגרום לבקרת החזית האקלימית.

קטגוריה:אנזימים
שמעון צ'רנוחה

שמעון צ'רנוחה (נולד ב-10 במאי 1948) הוא כדורגלן עבר ישראלי ששיחק בעמדת הבלם בקבוצת בית"ר ירושלים בשנות ה-60. היה מבכירי השחקנים בקבוצתו, והראשון מקבוצתו, בית"ר ירושלים, ששיחק בנבחרת ישראל.

==קריירת משחק==
צ'רנוחה נולד למשפחה יהודית-אוקראינית מאזור חרקוב. הוא בן לניצולי השואה, כאשר אביו הותיר באושוויץ אשה וארבעה ילדים, ואמו יצאה מהמחנה עם ילדה אחת.
הוריו הכירו במחנה עקורים בגרמניה לאחר מלחמת העולם השנייה, ולאחר מכן עלו לישראל כשהיה בן 9 חודשים.
שיחק בקבוצת הנוער של בית"ר ירושלים, ובגיל 15 הועלה לשחק בקבוצת הבוגרים על ידי המאמן סמואל רזניק שהתרשם לטובה מיכולתו. הוא קיבל את הנהגת ההגנה הבית"רית באותן שנים משאול "המלך" מזרחי, ושיחק בצוותא עם כוכבי הקבוצה ד"ר ראול גלר, אודי רובוביץ', חיים אזולאי ויצחק מונסה. בתחילה שיחק בבית"ר כאשר הקבוצה הייתה בליגה השנייה, עד העונה הכפולה של 1966/1968 שבה הצליחה בית"ר להעפיל לליגה הראשונה.

צ'רנוחה נחשב לבלם קשוח מאוד, ובנה תדמית "מפחידה", שהייתה חלק ממשחקו ואיימה על שחקני התקפת היריב.

צ'רנוחה היה השחקן הראשון מקבוצת בית"ר ירושלים ששיחק עבור נבחרת ישראל כאשר הופעת הבכורה שלו בנבחרת הייתה ב-10 בינואר 1968 נגד נבחרת בלגיה.

את מרבית הקריירה שלו, מקבוצת הילדים ועד לשנת 1972, עשה צ'רנוחה בבית"ר ירושלים, למעט עונה אחת 1970-71 בה שיחק במכבי נתניה ושם זכה בתואר היחיד שלו, אליפות המדינה לאותה עונה. בתום עונת 1972, לאחר חילוקי דעות עם יושב ראש בית״ר, יהושע מצא, עזב את בית״ר ועבר לשחק בקבוצת שמשון תל אביב.

==לאחר הפרישה==
לאחר פרישתו נעלם מנוף הכדורגל למספר שנים. בהמשך היה מאמן במחלקת הנוער של בית"ר, ונודע במשמעת הברזל יוצאת הדופן שלו
, ואף הצליח להעלות את קבוצת הנוער לליגת העל לנוער כאשר מתוך 26 מחזורים ניצחה 25 משחקים ותיקו אחד בלבד.
בין היתר בקבוצה זו אימן את אבירם ברוכיאן ועמית בן שושן שלאחר מכן היו שחקנים משמעותיים בקבוצת הבוגרים.
כיום שמעון מאמן את קבוצת הבוגרים של הפועל מבשרת ציון בליגה ג' מחוז מרכז.

==חיים אישיים==
לצ'רנוחה ארבעה בנים ו-16 נכדים.

== תארים ==
=== כשחקן ===
;מכבי נתניה
* אליפות המדינה (1): 1970/1971

== בתרבות ==
דמותו מוזכרת במערכון ״אופסייד סטורי״ של הגשש החיוור (כמי שהיה או לא היה באופסייד).

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני שמשון תל אביב
קטגוריה:ירושלים: כדורגלנים
קטגוריה:ישראלים ילידי ברית המועצות
קטגוריה:ישראלים שנולדו ב-1948
שחל טלרפואה

ש ח ל טלרפואה בע"מ, המוכרת במותג שחל, היא חברה ציבורית ישראלית המפעילה מוקד טלפוני רפואי. המוקד של החברה מאויש ברופאים, פרמדיקים ואחיות שעברו הכשרה בטלרפואה, והוא פועל 24 שעות ביממה. לצוות המוקד יכולת אבחנה מרחוק באמצעות מיכשור מיוחד, לקרוא נתונים, לתת ייעוץ רפואי מיידי, ובמקרה הצורך לשלוח לחולה ניידת טיפול נמרץ.

==היסטוריה==
החברה נוסדה בנובמבר 1986 על ידי יורם אלרואי, ששימש כמנכ"ל החברה. בהמשך מונו בניו ארז ויריב אלרואי למנכ"לים משותפים של החברה. בינואר 2016 החליף אותם יובל שקד כמנכ"ל החברה. מנכ"ל החברה מאז מאי 2020 הוא ארז נחתומי, יו"ר החברה הוא יריב אלרואי, וביוני 2022 הצטרף אליו אהוד ברק כיו"ר משותף. המשרד הראשי של החברה שוכן בתל אביב. מנובמבר 2000 נסחרים ניירות הערך של החברה בבורסת SIX בשווייץ. באפריל 2023 נרשמו ניירות הערך של החברה גם למסחר בנאסד"ק.

בתחילת דרכה נתנה החברה למנוייה שירות של ניידות טיפול נמרץ, שהוזנקו לפי מידע רפואי ששודר מהחולה באמצעות מכשיר שסיפקה לו החברה. בהמשך נוספו עוד שירותי ניטור מרחוק של חולים.

החברה מפתחת ומייצרת מכשירי טלרפואה לביצוע אק"ג מלא (12 lead), ומאפשרים לצוות הרפואי מעקב שוטף אחרי מצבו של המנוי בכל מקום שבו הוא נמצא, לרבות מכשיר Smartheart שהופך טלפון חכם למכשיר המשדר אק"ג. החברה מספקת את שירותיה גם במדינות אחדות מחוץ לישראל.

== קישורים חיצוניים ==
* 
* 

* [https://www.bloomberg.com/quote/SHLTN:SW SHL TeleMedicine Ltd], באתר בלומברג
* [https://finance.yahoo.com/quote/SHLTN.SW/ SHL Telemedicine Ltd], באתר Yahoo! Finance
* [https://www.google.com/finance/quote/SHLTN:SWX?hl=iw SHL Telemedicine Ltd] בגוגל פיננסים
* 

==הערות שוליים==

קטגוריה:רפואה פרטית בישראל
קטגוריה:תל אביב-יפו: חברות
קטגוריה:חברות הנסחרות בבורסה השווייצרית SIX
קטגוריה:חברות ישראליות הנסחרות בנאסד"ק
קטגוריה:חברות ישראליות הנסחרות ביותר מבורסה אחת
קטגוריה:ישראל: חברות שהוקמו ב-1986
אילן שרון

אילן שרון (1953 – 24 בפברואר 2023) היה ארכאולוג ישראלי, פרופסור באוניברסיטה העברית בירושלים, שהתמחה בתקופת הברזל ובתרבות הפיניקים. מושבו היה ע"ש פרופסור נחמן אביגד בקתדרה לארכאולוגיה מקראית.

==ביוגרפיה==
שרון נולד בפרדס חנה. ב-1979 התחיל בלימודי מתמטיקה ומדעי המחשב באוניברסיטה העברית. בשנתו השנייה לתואר הצטרף בנוסף ללימודי ארכאולוגיה, בסיומה שקל את המשך דרכו בתחום אולם לבסוף המשיך עד סיום התואר הראשון המשולב. התמחה בארכאולוגיה מקראית וארכאולוגיה קלאסית ובסיומם הרחיב גם את לימודיו לתחום הפרהיסטוריה. לאחר מכן עבד במקביל ללימודי התואר השני שלו ברשות העתיקות כפקח ביחידה שעסקה בסקר שוקי עתיקות ואיתור זיופים, בין היתר בעיר העתיקה.

את עבודת הדוקטורט שלו סיים ב-1996. ניהל את החפירות הארכאולוגיות מטעם האוניברסיטה העברית בתל דור לצד איילת גלבוע מאוניברסיטת חיפה.

כיהן כסגן דקאן לענייני הוראה בקמפוס הר הצופים עד שנת 2013. בשנת 2002 לימד באוניברסיטת קליפורניה בברקלי, בחצי השנה הראשון של 2015 שהה כפרופסור אורח במחלקה לארכאולוגיה של אוניברסיטת בוסטון.

אביו, עמנואל שרון, כיהן כמנכ"ל משרד האוצר, נציב שירות המדינה ויו"ר דירקטוריון בנק הפועלים. אחיו, ערן שרון, הוא פרופסור למתמטיקה בקמפוס גבעת רם.

==קישורים חיצוניים==

* [https://heb.archaeology.huji.ac.il/people/אילן-שרון הפרופיל של אילן שרון], באתר החוג לארכאולוגיה והמזרח הקרוב הקדום של האוניברסיטה העברית
* 

קטגוריה:ארכאולוגים ישראלים
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1953
קטגוריה:ישראלים שנפטרו ב-2023
קטגוריה:יהודים הקבורים בהר המנוחות
סמואל רזניק

סמואל רֶזניק (5 במאי 1928 – 27 בפברואר 1998) היה כדורגלן ומאמן ארגנטינאי-ישראלי ששיחק בעמדת החלוץ בבית"ר ירושלים ובקבוצות שונות בארגנטינה.

== ביוגרפיה ==
רזניק, יליד בואנוס איירס בארגנטינה התחיל את דרכו בגיל 17 בקבוצת הוראקן בתפקידי קישור והתקפה שונים במשך כ-5 עונות.
לאחר סכסוך עם הנהלת הקבוצה שכלל הפסקת פעילות, עבר לשחק בשורות ארחנטינוס ג'וניורס ואז לקבוצת סן חואן שם מילא תפקיד של מאמן-שחקן והציל אותה מירידה, ואז לקבוצת סן לורנסו. בארגנטינה סברו כי היה יכול לשחק גם בנבחרת ארגנטינה.

רזניק עלה לישראל בתחילת שנות ה-60 כציוני נלהב, והצטרף לקבוצת בית"ר ירושלים, באמצע שנות ה-30 לחייו, גיל מבוגר יחסית לשחקן כדורגל.
רזניק היה ידוע בשל בעיטות חופשיות יוצאות דופן, ונחשב לשחקן שהכיר לכדורגל הישראלי ולאוהדי הקבוצה את "בעיטת הבננה" ממצבים נייחים. כמו כן, היה לו סגנון ייחודי בבעיטת עונשין מ-11 מטר, בה היה כובש מהנקודה ללא תנופה, תוך עמידה במקום, ולא החטיא מעולם בעיטה זו.

לאחר שפרש ממשחק פעיל, החל לאמן את בית"ר ירושלים, ובסיומה של העונה הכפולה של 1966/1968 הצליחה בית"ר להעפיל לליגה הראשונה, ומאז להישאר בה למעט עונות בודדות, תוך קביעת שיא חסר תקדים בכדורגל הישראלי של 19 ניצחונות רצופים בליגה. בנוסף, אימן בבית"ר רמלה ובהפועל ירושלים.

רזניק נפטר ב-27 בפברואר 1998, כשהוא בן 69. יום לאחר מותו התארחה קבוצת בית"ר ירושלים אצל הפועל באר שבע באצטדיון וסרמיל וחלקה כבוד לשחקן העבר. משחק זה כשלעצמו ראוי לציון: למרות שהקבוצה פיגרה 2:0 במחצית וב-10 שחקנים בלבד, הצליחה הקבוצה לנצח 5:2, באחד המשחקים הזכורים ביותר בהיסטוריה של הכדורגל הישראלי.

בשנת 1970 הוציא לאור ספר בשם "תורת הכדורגל" העוסק בטכניקות משחק וכן בהיסטורית הענף.

==קישורים חיצוניים==

* 
* 

==הערות שוליים==

קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:בואנוס איירס: כדורגלנים
קטגוריה:כדורגלני בית"ר ירושלים
קטגוריה:ישראלים ילידי ארגנטינה
קטגוריה:מאמני בית"ר ירושלים
קטגוריה:מאמני הפועל ירושלים
קטגוריה:עולים בשנות ה-1960
קטגוריה:ישראלים שנולדו ב-1928
קטגוריה:ישראלים שנפטרו ב-1998
רנה שרת

רִנָּה שרת (נולדה ב-1928) היא מורה למחול, כוריאוגרפית וחוקרת מחול ישראלית.

==ביוגרפיה==
שרת נולדה בירושלים. ב-1951 סיימה את לימודיה במסלול תרבות הגוף בסמינר הקיבוצים, ובשנים 1953–1956 למדה מחול אפריקאי בניו יורק אצל חלוצת המחקר בתחום, הכוריאוגרפית והרקדנית פרל פרימוס בסטודיו למחול פרימיטיבי.

ב-1965, לאחר שהות באפריקה בליבריה, החלה לעבוד ככוריאוגרפית בקיבוץ גבעת ברנר. בשנים 1968–1988 הייתה מורה למחול במכון וינגייט. ב-1971 נשלחה לטהראן בהזמנת ממשלת איראן כדי ללמד שם בבית הספר הממלכתי לפולקלור. פעלה עם להקת בת-שבע 2. כתבה את הטקסט ל"תיבת המחול" (1982) ויצרה את הכוריאוגרפיה "תמונות במחול" (1983), בשתיהן הנחתה את קטעי הקישור. נסעה לברזיל שם למדה את תרבות המחול הברזילאית.

בשנים 1988–1991 הייתה מנהלת המדור לריקודי עדות במרכז לתרבות וחינוך של ההסתדרות. בשנים 1991–1993 הייתה המנהלת האמנותית של תיאטרון המחול ענבל, שעם היצירות שיצרה לה נמנות "נמרוד והכתונת" (1972) ו"אגדה בחולות" (1979). בנוסף, יצרה, הפעילה והנחתה סדרת מופעי מחול לתלמידי בתי ספר – תחילה במסגרת התיאטרון לילדים ולנוער, ובהמשך באופן עצמאי בתוכנית בשם "חלון לעולם המחול".

בשנת 1983 הייתה ממייסדי עמותת איגוד הכוריאוגרפים לישראל.

הייתה נשואה לעיתונאי יעקב שרת (בנו הבכור של ראש הממשלה משה שרת), עד למותו ב-2022. לאחר פרישתה מעולם המחול, היא מקדישה את זמנה לעמותה למורשת משה שרת.

==ספריה==
* קומה אחא: דרך רבקה שטורמן במחול, תל אביב: הקיבוץ המאוחד, 1988.
* רנה שרת (כתבה וערכה), מלכה בלי ארמון: מיה ארבטובה – חלוצת הבלט הקלאסי בישראל, תל אביב: עמותת תחרות מיה ארבטובה לבלט, תשס"ה 2005.
* הבא לי גורלי: דרכי בעולם המחול; עריכה: איה חורש, תל אביב: ספרי עליית הגג; ידיעות ספרים, 2014.

===עריכה===
* מאסר עם נייר ועיפרון: תכתובת משה וצפורה שרת מן השבת השחורה 29 ביוני, עד נובמבר 1946 מחנה המעצר לטרון – ירושלים; עורכים: רנה ויעקב שרת, תל אביב: העמותה למורשת משה שרת, 2000.
* ימי לונדון: מכתבי משה שרת מימי הלימודים, 3 כרכים; עורכים: תמר גדרון, יעקב שרת, רנה שרת, תל אביב: העמותה למורשת משה שרת, 2003–2008.
* זאב חבצלת, מחולנו לי ולך: דברים על מחול; תחקיר ועריכה: רנה שרת, בית אלפא: גלבוע, 2003.
* יעקב ורנה שרת (עורכים), שוחר שלום: היבטים ומבטים על משה שרת, תל אביב: עמותה למורשת משה שרת, 2008.
* משה שרת, מאבק מדיני: קובץ נאומים ומסמכים, 2 כרכים; איסוף, תחקיר והערות: שפרה קולת; עורכים: יעקב ורנה שרת, תל אביב: העמותה למורשת משה שרת, 2009–2014.
* משה שרת, דבר דבור: דברים שבעל-פה בזירות פנים וחוץ, 2 כרכים; עורכים: יעקב ורנה שרת, תל אביב: העמותה למורשת משה שרת, 2013–2016.

==קישורים חיצוניים==
* [http://archive.batsheva.co.il/heb/people.php?act=bibliography&id=1228 רנה שרת] באתר בת-שבע
* הניה רוטנברג, "[http://www.dancevoices.com/index.php?option=com_content&view=article&id=243:2014-10-24-12-46-10&lang=he דברים לספרה של רנה שרת – הבא לי גורלי]." באתר [http://www.dancevoices.com/index.php?lang=he קולות המחול], 24 באוקטובר 2014.
* פרטים על רנה שרת ב
* 

==הערות שוליים==

קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:מבקרי מחול ישראלים
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:משפחת שרתוק
קטגוריה:צהלה: אישים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1928
קטגוריה:ישראלים שנולדו ב-1928
יאן פורטוק

יאן פורטוק (בפולנית: Jan Furtok, נולד ב-9 במרץ 1962 בקטוביץ שבפולין) הוא כדורגלן עבר פולני ששיחק בעמדת החלוץ בגאקאאס קטוביצה, המבורג, איינטרכט פרנקפורט וכן בנבחרת פולין, עמה השתתף במונדיאל 1986. פורטוק נחשב לחלוץ פורה במיוחד, ובעונת 1990/91, סיים כסגן מלך השערים של הבונדסליגה עם 20 כיבושים.

==קריירת מועדונים==
פורטוק גדל בגאקאאס קטוביצה מליגת העל הפולנית, והחל את קריירת הבוגרים בשנת 1979. פורטוק העביר בקבוצה את מרבית שנות הקריירה הראשונות שלו, והמועדון הפך למזוהה איתו ביותר. פורטוק שיחק במועדון במשך תשע עונות רצופות, וזכה עמו בגביע הפולני בשנת 1986. בשנת 1988 עזב פורטוק את קטוביצה לאחר שהבקיע 77 שערים ב-169 הופעות ליגה, וחתם בהמבורג מהבונדסליגה. פורטוק הפך במהרה לחלוץ דומיננטי, ועונת השיא שלו הייתה 1990/91, אז הבקיע 20 שערי ליגה וסיים כסגן מלך השערים, עם שער אחד פחות ממלך השערים רולאנד וולפארט. פורטוק נשאר בהמבורג עד תום עונת 1992/93, ועזב לאחר חמש עונות, בהן הבקיע 51 שערים ב-135 הופעות ליגה. לקראת עונת 1993/94 חתם פורטוק באיינטרכט פרנקפורט, וחבר בהתקפה לטוני יבואה. עם זאת, פורטוק העמיד בפרנקפורט מספרים סולידיים, ובשתי עונות הבקיע תשעה שערים בלבד. בקיץ 1995 חזר למועדון נעוריו גאקאאס קטוביצה, שם שיחק שלוש עונות נוספות. בשנת 1998 פרש פורטוק ממשחק פעיל.

==קריירה בינלאומית==
פורטוק החל לשחק בנבחרת פולין בשנת 1984, והבקיע עבורה 10 שערים ב-36 הופעות. בשנת 1986 פורטוק נכלל בסגל פולין למונדיאל 1986, אך שיחק במשחק אחד בלבד, בתבוסה 4-0 לנבחרת ברזיל בשלב שמינית הגמר, במשחק בו נכנס כמחליף. במוקדמות מונדיאל 1994 הבקיע פורטוק שער בעזרת ידו במשחק ביתי מול נבחרת סן מרינו, שהציל את נבחרת פולין מתיקו מביך. בשנת 1994 ערך פורטוק את הופעתו האחרונה בנבחרת פולין.

==לאחר הפרישה==
פורטוק כיהן לאחר פרישתו במספר תפקידים בגאקאאס קטוביצה, ואימן את המועדון לתקופה קצרה בשנת 2005. בהמשך, כיהן כנשיא המועדון.

==תארים==
עם גאקאאס קטוביצה:
* הגביע הפולני: 1985/86

==קישורים חיצוניים==

קטגוריה:כדורגלנים פולנים
קטגוריה:חלוצי כדורגל פולנים
קטגוריה:כדורגלני גאקאאס קטוביצה
קטגוריה:כדורגלני המבורג
קטגוריה:כדורגלני איינטרכט פרנקפורט
קטגוריה:כדורגלני נבחרת פולין
קטגוריה:כדורגלני מונדיאל 1986
קטגוריה:מאמני כדורגל פולנים
קטגוריה:פולנים שנולדו ב-1962
ספר המעלות לדרגות ימות המשיח

ספר המעלות לדרגות ימות המשיח (בשפת המקור: כתאב אלמראקי אלי רתב ימות משיח) הוא ספר מחשבה של חכם יהודי-תימני. שמו של המחבר לא נכתב בכתב היד, כמנהג חכמי תימן ולא ידוע מי מחברו..הספר כתוב בשפה הערבית, וכולל ביטויים יהודיים-ערביים.

== על הספר ==
בספר ניכרת השפעה מסוימת של רבי נתנאל בירב פיומי מחבר גן השכלים, בעיקר בסגנון הכתיבה והלשון. כמו כן, הספר הושפע מספרי פילוסופיה, מוסר ומידות גם ערביים, ובעיקר מן הספר "מבחר הפנינים" לרבי שלמה אבן גבירול. הספר מכיל עשרה שערי מידות, ביניהם שער הייחוד, שער הביטחון ושער הפרישות.

הספר פורסם לראשונה על ידי האגודה להצלת גנזי תימן, בתרגומו וביאורו של הרב יוסף קאפח, יחד עם שני חיבורים נוספים של רבני תימן - גן השכלים של ר' נתנאל בירב פיומי ושו"ת רבנו חטר בן שלמה אלד'מארי. כמו כן, הספר יצא בשתי מהדורות נוספות במכון משנת הרמב"ם. הרב קאפח תרגם את הספר מכתב יד עתיק, שלפי השערתו נכתב במאה השלישית לאלף החמישי לספירה היהודית (המאה ה-16). 

== ראו גם ==
* גן השכלים

== קישורים חיצוניים ==
* 

==הערות שוליים==

2016 04
קטגוריה:חיבורי חכמי תימן
קטגוריה:ספרי מוסר
קטגוריה:יצירות שמחברן אינו ידוע
קטגוריה:יצירות בערבית יהודית
סנאים יפים

סנאים יפים (שם מדעי Callosciurinae) היא תת-משפחה במשפחת הסנאיים. בני קבוצה זו מכונים "סנאים יפים" ע"ש הסוג Callosciurus שפירושו "סנאי יפה", עקב צבעיו החזקים. סנאים אלה חיים רק בדרום-מזרח אסיה והם שוכני עצים בעיקרם. הם מונים 14 סוגים ו60 מינים.

==מיון==
*תת-משפחה סנאים יפים (Callosciurinae)
** שבט Callosciurini
***סנאי יפה (Callosciurus) - בו סנאי פרבו
*** Dremomys
*** Exilisciurus
***סוג ומין יחיד סנאי מפוסל (Glyphotes simus)
*** Hyosciurus
*** Lariscus
***סוג ומין יחיד סנאי קרקע ברדמור (Menetes berdmorei)
***סוג ומין יחיד סנאי שחור אוזניים (Nannosciurus melanotis)
*** Prosciurillus
***סוג ומין יחיד סנאי חדפי (Rhinosciurus laticaudatus)
***סוג ומין יחיד סנאי אדום בטן (Rubrisciurus rubriventer)
*** Sundasciurus
***סנאי מפוספס אסייתי (Tamiops)
** שבט Funambulini
***סוג סנאי דקלים (Funambulus) 
Callosciurus prevostii.

==קישורים חיצוניים==

*
קטגוריה:בעלי חיים שתוארו ב-1923
קטגוריה:טקסונים שתוארו בידי רג'ינלד אינס פוקוק
הפיגוע במטרו של פריז (1996)

ב-3 בדצמבר 1996 התפוצץ מטען חבלה על מסילה בתחנת רכבת של RER במטרו של פריז בצרפת. ארבעה אזרחים - שני צרפתים, מרוקאי וקנדי נהרגו, ו-170 נפצעו. בעקבות הפיגוע הופעלה תוכנית אבטחה ארצית, של פטרולים של צבא ומשטרה באזורים ציבוריים רגישים ובדיקות פתע ברחבי המדינה.

הקבוצה האסלאמית החמושה (GIA) נחשדה בביצוע הפיגוע בעקבות סדרה של פיגועי תופת בצרפת ב-1995 שבוצעו על ידה.

==ראו גם==
*הפיגועים בצרפת (1995)
*פעולות טרור באירופה

==קישורים חיצוניים==
*[http://www.nytimes.com/1996/12/04/world/2-die-as-terrorist-bomb-rips-train-at-a-paris-station.html ידיעה על הפיגוע] באתר הניו יורק טיימס, 4 בדצמבר 1996

קטגוריה:פריז: פיגועי טרור
קטגוריה:פעולות טרור ב-1996
קטגוריה:פריז: תחבורה
קטגוריה:אירופה: פיגועי טרור נגד תחנות רכבת ורכבות
פריז
קטגוריה:הקבוצה האסלאמית המזוינת
קטגוריה:1996 בצרפת
יוסי חכם

יוסי חכם (1949 – 31 באוקטובר 2019) היה כדורגלן ישראלי, ששיחק בעמדת המגן הימני בקבוצת בית"ר ירושלים לאורך כל הקריירה שלו (16 עונות רצופות). חכם היה שותף לעלייה ההיסטורית של בית"ר לליגה הבכירה בעונת 1966/1968, ולאחר מכן לזכייה בשני הגביעים הראשונים של המועדון בשנים 1976 ו-1979.

== ביוגרפיה ==
חכם נולד בירושלים למשפחה מסורתית, והיה אוהד בית"ר מגיל צעיר.

בעונת החל את הקריירה בבוגרים של בית"ר ונכנס להרכב בתור מגן ימני מתחילת דרכו ועד סופה. בעונת היה שותף לקבוצת הכוכבים שכללה את ד"ר ראול גלר, אודי רובוביץ', חיים אזולאי, יצחק מונסה ושמעון צ'רנוחה, כאשר אותה קבוצה הובילה את בית"ר לעליית ליגה היסטורית ומשמעותית בעונה הכפולה.

בעונת היה שותף כשחקן משמעותי בתואר ההיסטורי הראשון של הקבוצה, גביע המדינה ולאחר מכן בגביע נוסף בעונת .

בעונת סיימה הקבוצה במקום האחרון בליגה וירדה לליגת המשנה, ובסוף העונה פרש חכם מכדורגל. חכם במקום השישי במספר ההופעות בכל הזמנים במדי בית"ר ירושלים (345 הופעות) ויש לו שער ליגה אחד מתועד.

חכם נפטר ב-31 באוקטובר 2019 בגיל 70.

== תארים ==
;בית"ר ירושלים
** גביע המדינה (2): 1975/1976, 1978/1979
** אלוף האלופים (1): 

== לקריאה נוספת ==
* רון עמיקם, מאיר גבאי, רוני דיאון, אני אוהב אותך בית"ר: תולדות בית"ר ירושלים, הוצאת מדיה, 2007, 278 עמודים

== קישורים חיצוניים ==

* [http://beitar-jerusalem.net/article_438 גביע המדינה 1975/6] באתר האוהדים של בית"ר ירושלים

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני בית"ר ירושלים
קטגוריה:ירושלים: כדורגלנים
קטגוריה:ישראלים שנולדו ב-1949
קטגוריה:ישראלים שנפטרו ב-2019
הפיגוע במסעדת גולדנברג

הפיגוע במסעדת ג'ו גולדנברג היה פיגוע תופת וירי ב-9 באוגוסט 1982 במסעדה יהודית בפריז, בו נהרגו שישה אזרחים. הפיגוע בוצע על ידי ארגון אבו נידאל.

==הפיגוע==
ב-9 באוגוסט 1982, בשעה 13:30, שני מחבלים קפצו ממכונית שהגיחה מקצה הרחוב ברובע המארה היהודי בפריז, והחלו לפתוח באש לעבר חנויות ועוברי אורח. בהגיעם אל המסעדה היהודית ג'ו גולדנברג, הם חדרו לתוכה, השליכו רימון ופתחו באש לעבר הסועדים. 2 מלצרים, קופאית ובן-דוד של בעל המסעדה נהרגו במקום. לאחר הירי יצאו המחבלים מהמסעדה, תוך שהם יורים לכל עבר בלי הבחנה. אחרי מטח היריות הם עלו על מכונית משטרתית ונמלטו. בסך הכל הם רצחו שישה אזרחים, ביניהם שני אמריקנים, ופצעו עוד 9 באורח קשה, ו-13 באורח קל. ביזנסוויק הגדיר את המתקפה כ"מחיר הכבד ביותר שסבלו היהודים מאז מלחמת העולם השנייה".

למרות שארגון אבו נידאל נחשד לאורך זמן בביצוע הפיגוע, רק לאחר 32 שנים נתפסו חשודים מהארגון, בעדות שנגבתה על ידי שני חברי הארגון לשעבר בעילום שם על ידי שופטים צרפתיים.

במרץ 2015 שלטונות צרפת אמרו כי צו מעצר בינלאומי הופק בקשר לתיק חקירת הפיגוע לוואליד עבד א-רחמן, תושב אוסלו בן 56, מחמוד חאדר עאבד, תושב רמאללה בן 60, ומוחמד חליד אל-חסן עבאסי, תושב ירדן בן 64, בחשד לתכנון הפיגוע. מוחמד חליד אל-חסן עבאסי נעצר ב-1 ביוני אותה שנה בירדן, וצרפת ביקשה את הסגרתו.

באוגוסט 2019 התפרסם בצרפת ריאיון עם בכיר במודיעין הצרפתי בזמן הפיגוע שבו הוא אישר כי בעקבות הפיגוע, הרשויות בצרפת הגיעו להסכם בלתי כתוב עם ארגון אבו נידאל, כי לא יבצעו יותר פיגועים בצרפת בתמורה לחופש תנועה במדינה.
==ראו גם==
*פעולות טרור באירופה

==קישורים חיצוניים==
* [http://jpress.org.il/olive/apa/nli_heb/SharedView.Article.aspx?href=DAV%2F1982%2F08%2F10&id=Ar00103&sk=DD4B1895 הלם וזעם בפאריס בעקבות התקפת הרצח ב"פלעצל"] ([http://jpress.org.il/olive/apa/nli_heb/SharedView.Article.aspx?href=DAV%2F1982%2F08%2F10&id=Ar00212&sk=B2EBED31 המשך]), דבר, 10 באוגוסט 1982, באתר עיתונות יהודית היסטורית

==הערות שוליים==

מסעדת גולדנברג
מסעדת גולדנברג
מסעדת גולדנברג
מסעדת גולדנברג
קטגוריה:יהדות פריז
קטגוריה:1982 בצרפת
שילה מקדונלד

שילה מקדונלד (באנגלית: Shelagh McDonalnd; נולדה ב-1948) היא זמרת פולק, יוצרת וגיטריסטית סקוטית, שהוציאה שני אלבומים לפני שנעלמה בפתאומיות באופן מסתורי ב-1971. באלבומיה שיתפה פעולה עם אמנים בולטים בסצנת הפולק-רוק הבריטית, כמו ריצ'רד ת'ומפסון, דייב מטקס, דני ת'ומפסון, קית' טיפט, קית' כריסמס ועוד.

ב-23 ביוני 2005, בזמן שאלבומה של מקדונלד יצא על תקליטור, התפרסם מאמרו של צ'ארלס דונובן באינדיפנדנט, שחשף לראשונה בפומבי את דבר היעלמותה. הפרסום הוביל לתגובות נוספות בעיתונים מקומיים בסקוטלנד. מקדונלד עצמה הבחינה בפרסום אודותיה באחד מהעיתונים המקומיים - ה'סקוטיש דיילי מייל'. בנובמבר 2005 הופיעה מקדונלד במשרדי העיתון המקומי וסיפרה את סיפורה. היא פרשה מן החיים הציבוריים לאחר טריפ רע של LSD, שהותיר אותה פרנואידית והוזה, עם קול הרוס. היא עברה לגור עם הוריה והחלה לעבוד באופן פרטי באדינבורו, שם נישאה למוכר ספרים בשם גורדון פארקוואר. יחד חיו סגנון חיים נוודי בצפון בריטניה, תוך שהם מתקיימים על קצבאות רווחה ונוסעים מבית לבית, ומאוחר יותר מאוהל לאוהל.

בראיון שנערך עימה ב-2005, סיפרה מקדונלד שמצב הקול שלה השתפר, שהיא החלה לשוב ולהתעניין במוזיקה, ושהעניין הציבורי החדש בשיריה הפתיע אותה וגרם לה שמחה מרובה. לאחר מכן לא שמעו ממנה עד 2012, עת נתנה ריאיון למגזין בשם 'fRoots'. בראיון גילתה שבעקבות מות הוריה בתחילת אותה שנה, חידשה את הקשר שלה עם מוזיקאים מסצנת הרוק-פולק, ושהיא מתכננת לחזור באופן הדרגתי להופעות חיות קטנות, בתקווה להקליט חומרים חדשים.

בריאיון להגרדיאן באוקטובר 2013 גילתה שלמעשה הקליטה אלבום שלם חדש, אך סרבה למסור פרטים נוספים אודותיו. ב-2014 החל האלבום החדש להימכר בהופעות, אך טרם הופץ באופן מסחרי. הוא כלל שיתוף פעולה עם להקת אינדי-רוק סקוטית בשם The Razorbills, ושודר ברדיו ב-2014. שילה אף הופיעה עם להקתה במספר הופעות, וכן עם המוזיקאי נייג'ל סימור, עמו כתבה מספר שירים חדשים.

== דיסקוגרפיה ==
* The Shelagh McDonald Album - B&C Records, 1970
* Stargazer - B&C Records, 1971
* Let No Man Steal Your Thyme (album)|Let No Man Steal Your Thyme - Sanctuary Records, 2005

==קישורים חיצוניים==
* 

* [https://www.youtube.com/watch?v=FV49adPl9KY&list=RDWMusN39Acx0&index=6 הופעתה הפומבית הראשונה של מקדונלד אחרי 40 שנה]

== הערות שוליים ==

קטגוריה:זמרי פולק בריטים
קטגוריה:זמרות בריטיות
קטגוריה:זמרים בריטים
קטגוריה:אישים שנעלמו ואותרו
קטגוריה:בריטיות שנולדו ב-1948
קטגוריה:בריטים שנולדו ב-1948
לילניים

לֵּילָנִיִּים (שם מדעי: Nycteridae) הם משפחת עטלפים מתת-סדרת עטלפים קטנים והם חיים ברחבי העולם הישן ברחבי דרום אסיה, דרום-מזרח אסיה ואפריקה.

הם יוצאים מהמערות בהם הם שוכנים בלילות, ומכאן שמם. אלו עטלפים קטני גוף אך בעלי אוזניים גדולות העוזרות להם לשמוע רחשים של טרפם - חרקים שונים בלילות. הם בעלי אף דמוי עלה המזכיר את הפרספיים, אך האף חתוך במרכזו וקטן יותר. הם מפיקים מפיהם גלי קול כדי למצוא את דרכם באמצעות איכון הד, בנוסף על שמיעתם המעולה.

במשפחה סוג יחיד, לילן (Nycteris). בישראל מצוי מין אחד - לילן מצרי (Nycteris thebaica).

==מינים==
* Nycteris arge
* Nycteris aurita
* Nycteris gambiensis
* Nycteris grandis
* Nycteris hispida
* Nycteris intermedia
* Nycteris javanica
* Nycteris macrotis
* Nycteris vinsoni
* Nycteris madagascariensis
* Nycteris major
* Nycteris nana
* לילן מצרי (Nycteris thebaica)
* Nycteris tragata
* Nycteris parisii
* Nycteris woodi

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1795
קטגוריה:טקסונים שתוארו בידי ז'ורז' קיווייה
*
מישה גלני

מישה גלני (באנגלית: Misha Glenny; נולד ב-25 באפריל 1958) הוא עיתונאי בריטי.

ספריו שהיו לרבי-מכר עוסקים בתחומי התמחותו: דרום-מזרח אירופה וחבל הבלקן; פשע מאורגן ברחבי העולם; והמרחב הקיברנטי: פשעי מחשב , לוחמת רשת, טרור קיברנטי ואבטחת מידע.

==ביוגרפיה==
גלני הוא בנו של מייקל גלני (1927–1990) , מומחה לרוסיה ומתרגם מרוסית לאנגלית. למד בבית ספר פרטי ובתיכון של "Magdalen College School" באוקספורד , באוניברסיטת בריסטול ובאוניברסיטת קארל בפראג.

במהלך לימודיו התמנה לכתב הגרדיאן במרכז אירופה, ובהמשך גם ככתב ה-BBC. את עיקר פרסומו קיבל בעת שדיווח על מלחמות יוגוסלביה בראשית שנות ה-90 של המאה ה-20, בעקבות סיקור זה זכה לפרס האקדמיה לרדיו ("פרס סוני"). שלושה מספריו עוסקים במרכז ובמזרח אירופה, ובמשך שלוש שנים הוא עמד בראש עמותה לשיקום סרביה, מקדוניה וקוסובו.

בשנת 2008 ראה אור ספרו "מקמאפיה" (McMafia) שבו טען כי הפשע המאורגן הבינלאומי אחראי ל-15% מהתמ"ג העולמי.

בשנת 2011 ראה אור ספרו "רשת אפלה: פשע, ריגול וטרור באינטרנט" (DarkMarket), העוסק ברשת האפלה. בשנה זו גם הופיע בסרט הדוקומנטרי "אופיום גולמי: כאב, עונג, רווחים" ().

גלני משמש בעשורים הראשונים של המאה ה-21 כיועץ לממשלת ארצות הברית ולמספר ממשלות באירופה בנושאי מדיניות חוץ.

הוא נשוי לעיתונאית הבריטית קירסטי לנג ואב לילדים. המשפחה מתגוררת בלונדון.

==ספריו==
<div style="direction: ltr;">
* The Rebirth Of History: Eastern Europe in the Age of Democracy (1991)
* The Fall of Yugoslavia: The Third Balkan War (1992)
* The Balkans: Nationalism, War and the Great Powers, 1804–1999 (1999)
* McMafia: A Journey Through the Global Criminal Underworld (2008) (בעברית: מקמאפיה: פשע ללא גבולות, הוצאת משכל, 2009)
* DarkMarket: Cyberthieves, Cybercops and You (2011) (בעברית: רשת אפלה: פשע, ריגול וטרור באינטרנט, משכל וספרי עליית הגג, 2012)
* Nemesis: One Man and the Battle for Rio (2015) בעברית: כנופיות ריו, פושעים, פוליטיקאים והמלחמה על ברזיל, ידיעות ספרים, (2018)
</div>

==קישורים חיצוניים==

* 
* 
* [https://www.ted.com/speakers/misha_glenny הרצאות של מישה גלני], באתר TED
* 
* [http://www.nybooks.com/contributors/misha-glenny/ סקירת ספריו], באתר The New York Review of Books
* 

קטגוריה:עיתונאים בריטים
קטגוריה:עיתונאים חוקרים
קטגוריה:בוגרי אוניברסיטת בריסטול
קטגוריה:בריטים שנולדו ב-1958
יאצק קז'ינובק

יאצק קז'ינובק (בפולנית: Jacek Kamil Krzynówek, נולד ב-15 במאי 1976 בקאמיינסק שבפולין) הוא כדורגלן עבר פולני ששיחק בעמדת הקשר בקבוצות שונות בליגת העל הפולנית, בליגת הבונדסליגה ובנבחרת פולין, עמה השתתף במונדיאל 2002, מונדיאל 2006 ויורו 2008. קז'ינובק נבחר פעמיים ככדורגלן השנה בפולין, בשנים 2003 ו-2004.

==קריירת מועדונים==
קז'ינובק גדל במועדון הנוער של שאנוביצה מפולין, ובשנת 1994 החל לשחק בליגת העל הפולנית בקבוצת RKS רדומסקו, ובהמשך בראקוב צ'נסטוחובה ובקבוצת GKS בלחטוב. בשנת 1999 עבר קז'ינובק לליגת הבונדסליגה השנייה, כאשר חתם בנירנברג. קז'ינובק הפך במהרה לשחקן הרכב קבוע בקבוצה, ובעונת 2000/01 רשם עליית ליגה עם נירנברג מהמקום הראשון בבונדסליגה השנייה. בעונת 2002/03 נשרו קז'ינובק ונירנברג בחזרה לבונדסליגה השנייה, כאשר קז'ינובק החמיץ משחקים רבים בגלל פציעה. קז'ינובק נשאר במועדון עונה אחת נוספת, 2003/04, בסיומה העפילה הקבוצה שוב אל הבונדסליגה, כאשר קז'ינובק הבקיע 12 שערים. בתום עונה זו, קז'ינובק עזב את המועדון לאחר חמש עונות, בהן צבר 142 הופעות ליגה והבקיע 28 שערים. 

לקראת עונת 2004/05 חתם קז'ינובק בבאייר לברקוזן, והיה חלק מטריו התקפי איכותי שכלל את אנדריי וורונין ודימיטאר ברבטוב. קז'ינובק שיחק בבאייר לברקוזן במשך שתי עונות, בהן הבקיע תשעה שערי ליגה ב-52 משחקים. בקיץ 2007 עזב קז'ינובק את באייר לברקוזן וחתם בוולפסבורג, שם העביר שתי עונות מלאות והיה שחקן הרכב קבוע, בקבוצה ששמה לעצמה מטרה להיבנות כדי לתקוע יתד בצמרת הכדורגל הגרמני. את עונת 2008/09, שבסיומה זכתה וולפסבורג באליפות היסטורית, החל קז'ינובק בוולפסבורג, אך עבר במהלכה להנובר 96. בעונת 2009/10 נשאר קז'ינובק בהאנובר, ובסיומה פרש ממשחק פעיל.

==קריירה בינלאומית==
קז'ינובק החל לשחק בנבחרת פולין בשנת 1998, ולאורך העשור הראשון של המאה ה-21 היה לאחד השחקנים הדומיננטיים ביותר של הנבחרת, שהעפילה לשלושה טורנירים גדולים אחרי שנות ה-90 השחונות. קז'ינובק השתתף במונדיאל 2002, מונדיאל 2006 ויורו 2008. בשלושת הטורנירים היה שחקן הרכב, אך נבחרת פולין לא צלחה בהם את שלב הבתים. לקז'ינובק 96 הופעות במדי נבחרת פולין, בהן הבקיע 15 שערים.

==קישורים חיצוניים==

קטגוריה:כדורגלנים פולנים
קטגוריה:כדורגלני נירנברג
קטגוריה:כדורגלני באייר לברקוזן
קטגוריה:כדורגלני וולפסבורג
קטגוריה:כדורגלני הנובר 96
קטגוריה:קשרי כדורגל פולנים
קטגוריה:כדורגלני נבחרת פולין
קטגוריה:כדורגלני מונדיאל 2002
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:פולנים שנולדו ב-1976
Sweet Home 3D

[[צילום מסך של התוכנה על מערכת ההפעלה חלונות באנגלית.]]
Sweet Home 3D היא תוכנת עיצוב פנים חופשית, המאפשרת לשרטט תוכניות בניה, לסדר חפצים ורהיטים בתוכם ולצפות בתוצאה בתלת-מימד באופן התואם ל-WYSIWYG. התוכנה ניתנת לשימוש לאחר התקנתה על מחשב אישי, או כתוכנה בפני עצמה או דרך הדפדפן. Sweet Home 3D היא תוכנת עיצוב הפנים היחידה המבוססת על קוד פתוח. מספר ההורדות הממוצע של התוכנה לחודש עומד על כ-10,000 הורדות. התוכנה ניתנת להרחבה באמצעות הוספת מודלים של חפצים וטקסטורות, וכן באמצעות תוכנות עזר שונות. התוכנה פועלת על פלטפומות חלונות, מקינטוש, ולינוקס.
<gallery>
Layout sweet home 3d.jpg|Layout
Overview_entrance.jpg|3D view
View from kitchen.jpg|Render
</gallery>
==קישורים חיצוניים==

* 
* [http://sourceforge.net/projects/sweethome3d/ דף התוכנה] בסורספורג'.

==הערות שוליים== 

קטגוריה:עיצוב פנים
קטגוריה:תוכנה חופשית
דייוויד לוין

דייוויד לוין (באנגלית: David Levine; 20 בדצמבר 1926 – 29 בדצמבר 2009) היה אמן, מאייר וקריקטוריסט אמריקאי. התפרסם בעיקר בשל הקריקטורות שלו ב-The New York Review of Books.

ג'ולס פייפר כינה אותו "הקריקטוריסט הגדול ביותר במחצית השנייה של המאה ה-20".

==ביוגרפיה==

== קריירה ==

לוין קיווה לעבוד כצייר במשרה מלאה, אך נאלץ גם להתקיים על פרסומים של איורים כמו ה-Gasoline Retailer. על כל פנים הוא השאיר אחריו לא מעט ציורים, אם כי רבים מהם נהרסו בשריפה ב-1968. את ציוריו צבע בצבעי מים והם תיארו לרוב יצרני בגדים (עובדיו של אביו), ורוחצים בקוני איילנד. לוין יחד עם אהרון שיקלר הקים קבוצת ציור ב-1958 של אמנים שהתאספו למשך חמישים שנה לציור דוגמנאות. ב-2007 פורסם סיפור דוקומנטרי על הקבוצה שנקרא "דיוקנאותיה של גברת" ("Portraits of a Lady") בעקבות יצירת דיוקנאות של שופטת בית המשפט העליון של ארצות הברית סנדרה דיי או'קונור.

במהלך עבודתו במגזין אסקווייר בשנות ה-60 התפתחו יכולותיו כקריקטוריסט פוליטי. יצירתו הראשונה עבור The New York Review of Books פורסמה ב-1963, מספר חודשים לאחר יציאת העיתון לאור לראשונה. לאחר מכן הוא צייר עבור כתב העת מעל 3,800 קריקטורות עט-דיו של ציירים, סופרים ופוליטיקאים מפורסמים. אולם רק כחצי מהקריקטורות שלו פורסמו ב-The New York Review of Books. אחרות התפרסמו באסווייר (מעל 1,000), בניו יורק טיימס, בוושינגטון פוסט, ברולינג סטון, בספורטס אילוסטרייטד, בניו יורק מגזין, בטיים מגזין, בניוזוויק, בניו יורקר ובאחרים.

== שנותיו האחרונות ומותו ==
ב-2006 לוין אובחן כסובל מניוון מקולרי מחלת עיניים שגורמת לעיוורון. באפריל 2007 הוא הפסיק ליצור קריקטורות חדשות וכתב העת The New York Review of Books המשיך לפרסם יצירות ישנות שלו.

ב-29 בדצמבר 2009, לוין מת בבית החולים הפרסביטריאני בניו יורק בגיל 83, בעקבות סרטן הערמונית ומחלות נלוות. הותיר אחריו את אשתו השנייה קייתי הייס (Hayes) (אותה נשא לאישה ב-1996), שני ילדים, שני ילדים חורגים ונכדים.

==ספריו==
<div style="direction: ltr;">
* (1966). The Man From M.A.L.I.C.E. Clark, Irwin & Co., Ltd.
* (1969). Pens and Needles. Gambit, Inc.
* (1970). No Known Survivors. Gambit, Inc.
* (1978). The Arts of David Levine. Knoph.
* (2008). American Presidents. Eros Comix.
</div>

==קישורים חיצוניים==
* 
* גארי וילס , [http://www.nybooks.com/articles/2010/02/11/on-david-levine-19262009/ על דוד לוין], באתר "The New York Review of Books"

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:קריקטוריסטים אמריקאים
קטגוריה:קריקטוריסטים יהודים
קטגוריה:יהודים אמריקאים
קטגוריה:מאיירים אמריקאים
קטגוריה:מאיירים יהודים
קטגוריה:בוגרי מכון פראט
קטגוריה:זוכי מלגת גוגנהיים
קטגוריה:אמריקאים שנולדו ב-1926
קטגוריה:אמריקאים שנפטרו ב-2009
חנן אזולאי

חנן אזולאי (נולד ב-23 במרץ 1958 בירושלים) הוא כדורגלן עבר ישראלי ששיחק בעיקר בעמדת הבלם, ולאורך כל הקריירה (15 עונות) שיחק בבית"ר ירושלים. אזולאי היה קפטן הקבוצה וזכה עמה בחמישה גביעים ובאליפות הראשונה בתולדותיה.

==קריירה ככדורגלן==
אזולאי החל הקריירה התחיל במחלקת הנוער של בית"ר ירושלים ועלה לקבוצת הבוגרים בשנת 1975 בגיל 16 בלבד בעידודו של המאמן מישל פורטל. אזולאי שיחק בעיקר בעמדת הבלם, אך שיחק גם כמגן וכקשר.

בעונת היה שותף לתואר הראשון של הקבוצה, גביע המדינה, ולאחר מכן זכה להניף כקפטן הקבוצה שלושה גביעים נוספים בין השנים 1982–1989. אזולאי שימש קפטן הקבוצה במשך כשבע עונות.

לזכותו של אזולאי 5 הופעות במדי נבחת ישראל, כולן במסגרת משחקי ידידות בין השנים 1984–1986.

בתום עונת 1989/1990 נפצע אזולאי בברכו וקרע את הרצועה הצולבת, והוא פרש ממשחק פעיל בגיל 32.

לאזולאי 41 שערי ליגה ב-396 הופעות במדי בית"ר ירושלים, והוא מדורג במקום השני אחרי אורי מלמיליאן בטבלת שיאני ההופעות של המועדון בכל הזמנים.

==לאחר הפרישה==
לאחר פרישתו עבר אזולאי להתגורר במושב תומר שבבקעת הירדן, ופתח ביישוב בית ספר לכדורגל שניהל. במקביל הקים גם מטע תמרים במושב.

בין השנים 1997–2000 אימן חנן את קבוצת הנוער של הפועל בית שאן ובסיום הקדנציה חזר לבית"ר ירושלים שם אימן את קבוצת הנוער בעונת 2000/2001.

בקיץ 2001 מונה לעוזרו של יוסי מזרחי בקבוצה הבוגרת ובאמצע העונה עזבו שניהם את המועדון. בעונת 2002/2003 כיהן כמנהל מחלקת הנוער של בית"ר ובמהלך אותה עונה מונה למאמנה הזמני של הקבוצה הבוגרת לאחר פיטוריו של אלי כהן. בסיום העונה שב אזולאי לנהל את מחלקת הנוער עד יוני 2006, עת מונה למאמן נבחרת נערים ב' של ישראל.

לאחר כהונה של שנתיים עזב את הנבחרת והצטרף להפועל באר שבע כעוזרו של המאמן גיא לוי ומנהל מחלקת הנוער של המועדון. לאחר פיטוריו של גיא לוי עבר אזולאי לתפקיד עוזר המאמן של יוסי מזרחי במועדון ספורט אשדוד, ובקיץ 2010 המשיך כעוזרו במכבי תל אביב, אך לאחר שמזרחי פוטר במהלך העונה מונה אזולאי למנהל מחלקת הנוער של מועדון ספורט אשדוד.

בקיץ 2011 חזר לבית"ר ירושלים, אימן במחלקת הנוער בתפקידים שונים, וכן היה עוזר המאמן של יובל נעים ולאחר שפוטר היה ממלא מקומו משחקים ספורים. בקיץ 2014 חזר למועדון ספורט אשדוד ושימש כמנהל המקצועי של מחלקת הנוער לעונה נוספת.

בקיץ 2016 מונה למנהל מחלקת הנוער של מכבי שעריים, ושנה לאחר מכן מונה למאמן הפועל בקעת הירדן מליגה א' דרום. ב-2018 חזר אזולאי לנהל את מחלקת הנוער של בית"ר ירושלים, וב-22 בספטמבר 2019 סיים את תפקידו במועדון.

== תארים כשחקן==
;בית"ר ירושלים
* אליפות המדינה (1): 1986/1987
* גביע המדינה (5): 1975/1976, 1978/1979, 1984/1985, 1985/1986, 1988/1989
* אלוף האלופים (2): , 

== חיים אישיים ==
אזולאי נולד למשפחה בת 9 ילדים, והוא אחיהם של הכדורגלנים חיים, מאיר, עודד ושלמה אזולאי, היה בעל הקריירה הארוכה והמוצלחת במשפחה. מתגורר במושב תומר.

==קישורים חיצוניים==

* [https://web.archive.org/web/20140827180615/http://www.crazyred.co.il/content.php?cid=7 חנן אזולאי] ביוגרפיה של חנן אזולאי אתר האוהדים של הפועל באר שבע

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ירושלים: כדורגלנים
קטגוריה:כדורגלני נבחרת ישראל
קטגוריה:כדורגלני בית"ר ירושלים
קטגוריה:מאמני כדורגל ישראלים
קטגוריה:מאמני בית"ר ירושלים
קטגוריה:ישראלים שנולדו ב-1958
שמס אל-דין פנרי

המולא שמס אל-דין מהמט אבן חמזה פנרי (בטורקית Molla Şemseddin Muhammad ibn Hamzah Fenari; 1350–1430) היה איש הפיקה ותאולוג איסלאמי מהאסכולה של אבן ערבי. כיהן כשייח' אל-אסלאם והמופתי הראשון באימפריה העות'מאנית.

נולד בטראנסאוקסאניה למיסטיקן מהמט חמזה בן אחמד שהיה גם מורהו הראשון. לאחר מכן למד אצל מורי הלכה רבים, מהמפורסמים של תקופתו ובין היתר נסע למצרים ללמוד את תורת המשפט החנפית.

הסולטאן באיזיט הראשון מינה אותו ב-1390 להיות המופתי של בורסה, שהייתה באותה תקופה עיר הבירה של האימפריה העות'מאנית. בתקופת אי-היציבות ששררה אחרי מותו של באיזיט והכיבוש של טימור לנג ב-1402, נסע פנרי למצרים ובדרכו לשם עבר בירושלים, ממצרים נסע לחג'אז ועלה לרגל למכה ולמדינה (חג'). אחרי עלייתו לכס של מהמט הראשון חזר פנרי לחצר הסולטאן בבורסה, וב-1424 מינה אותו מוראט השני כשייח' אל-אסלאם הראשון של האימפריה העות'מאנית, תפקיד אותו מילא עד פטירתו.

במהלך שנות כהונתו, שימש גם כשופט וכמורה הלכה וכן כתב ספרי דת ופילוסופיה רבים.

נפטר בבורסה.

קטגוריה:האימפריה העות'מאנית: אישים
קטגוריה:מלומדים מוסלמים סונים
קטגוריה:האימפריה העות'מאנית: נושאי משרת שייח' אל-אסלאם
קטגוריה:ילידי 1350
קטגוריה:נפטרים ב-1430
הדייסה המתוקה

הדייסה המתוקה היא מעשייה מאת האחים גרים.

==עלילה==

המעשייה עוסקת באם ובתה החיות בעוני. העוני גדול עד כדי כך שלא נותר, לדאבונן, מזון בבית. אולם למרבה המזל הילדה מקבלת סיר קסום מאישה זקנה. הסיר, שהוענק לילדה ללא תמורה, מסוגל לבשל דייסה על ידי אמירת מילת קסם, וגם להפסיק את הבישול על ידי אמירת מילות-קסם אחרות.

יום אחד, כשהילדה הלכה לטייל, רעב תקף לפתע את האם. האם, שרצתה לשבור את רעבונה, אכלה מן הדייסה לשובע. אולם איתרע מזלה והסיר לא הפסיק לבשל, זאת משום שמילות-הקסם פרחו מזיכרונה. הדייסה הציפה את הכפר, וכשנדמה היה כי המצב אבוד, שבה הילדה מן הטיול, הבחינה במצב ועצרה את הסיר מבישולו.

==מקורות והשראה==
הדייסה המתוקה היא חלק מסיפורים רבים אשר נכתבו על "מוטיב הגולם", במעין דגם של העוזר אשר מנסה לסייע ועזרתו "עולה על גדותיו".
ביניהם:
*"הגולם שואב מים לפסח" - כחלק מאגדת הגולם מפראג
*שוליית הקוסם
*"סבתא אשפתא" - סיפור איטלקי מאת הסופר טומי דה-פאולה, תורגם על ידי יהודה אטלס

סיפורים אלו מבטאים את האדם התמים ולעיתים חסר המודעות שעלול להביא הרס על האנושות בעקבות חוסר הכרתו עם הערכים המוסריים הבסיסיים שהחברה מושתתת עליהם.

יש המוסיפים על סיפורים אלה גם את סיפורו של פרומתאוס הכבול מן המיתולוגיה היוונית ואת המפלצת של פרנקנשטיין.

==קישורים חיצוניים==

==הערות שוליים==

קטגוריה:מעשיות האחים גרים
U2 (הרכבת התחתית של ברלין)

קו U2 הוא אחד מקווי הרכבת התחתית של ברלין. בקו זה, שאורכו 20.7 קילומטרים, פועלות 29 תחנות.

== תיאור הקו ומסלולו ==
הקו מתחיל בצפון-מזרחה של ברלין, בפנקו. לאחר מכן הוא עובר במרכזה של ברלין, באלכסנדרפלאץ; ממשיך למרכז העיר העתיק דרך כיכר פוטסדאם ומרכזה של מערב ברלין (ויטנברגפלאץ וגן החיות של ברלין), ועובר גם באצטדיון האולימפי של ברלין לפני הגיעו לתחנתו האחרונה, רולבן (Ruhleben).

בדומה לקווי הרכבת U3, U1 ו- U4, גם קו U2 נבנה לפני שנת 1914. עד שנה זו, פעלה בברלין רכבת תחתית ראשית אחת בלבד. לאחר אותה שנה, נבנו ונפתחו בברלין קווי רכבת תחתית חדשים, שהיוו התפצלויות של מסלול הרכבת התחתית הראשית המקורית. באמצעותם הורחבה התשתית של רשת הרכבות התחתיות הברלינאית, וניתן היה להגיע באופן פשוט ונגיש הרבה יותר למגוון רחב של אתרים ושל יעדים נוספים בברלין, שלא היו נגישים דיים טרם בנייתם ופתיחתם של קווים אלו. 

הקווים החדשים נבנו מתוך מחשבה ותכנון עתידי – למזער את השטח הכולל של רשת הרכבות התחתיות הברלינאית. בעקבות השקפה זו, נבנו רכבות צרות יותר, ובהתאם לכך – גם רוחב המנהרות בהן נסעו פחת באופן משמעותי. השקפה זו יצרה לבסוף את המונח: "רשת רכבות תחתיות בקנה מידה קטן" (בתרגום מגרמנית: "Kleinprofil-Netz", אשר משמעותו היא "רשת (רכבות) בעלת פרופיל קטן").

==גלריית תמונות==
<gallery mode="packed" heights="100px">
קובץ:Berlin Wittenbergplatz.jpg|ויטנברגפלאץ, מבט מחנות הכלבו "KaDeWe"
קובץ:U-Bahnhof Olympia-Stadion Berlin.jpg|תחנת הרכבת התחתית הברלינאית "האצטדיון האולימפי".אדריכל: אַלְפרֶד גְרֵנַאנְדֶר
קובץ:U-Bahnhof-Olympiastadion.jpg|תחנת הרכבת התחתית "האצטדיון האולימפי", כולל חלק מאזור הפעילות של התחנה (רכבות ומסילות ברזל)
</gallery>

== ראו גם ==
* הרכבת התחתית של ברלין

== קישורים חיצוניים ==

* 
* [http://www.u-bahn-archiv.de/dokumente/a+a1+a3.html מידע על קו זה] באתר "ארכיון האו-באן הברלינאי" (Berliner U-Bahn-Archiv)
* Paul Wittig: [http://www.u-bahn-archiv.de/dokumente/1908_westend.html Zur Eröffnung der Untergrundbahn nach Westend.] Berlin, 16. März 1908.
* Paul Wittig: [http://www.u-bahn-archiv.de/dokumente/1908_wittig.html Vortrag über die Untergrundbahn vom Potsdamer Platz zum Spittelmarkt.] מתוך Glasers Annalen, Berlin 1908.

==הערות שוליים==

קטגוריה:ברלין: תחבורה